***Základná škola, Krosnianska 4, 040 22 Košice***

******

**Informácia o voľnom pracovnom mieste**

V zmysle zákona NR SR č. 138/2019 Z. z. o pedagogických a odborných zamestnancoch a o zmene a doplnení niektorých zákonov, ktorými sa dopĺňajú niektoré zákony zverejňujeme informáciu o voľnom pracovnom mieste pedagogických a odborných zamestnancov.

**Pozícia:**

* vychovávateľ v školskom klube detí v oddelení s anglickým jazykom

**Kvalifikačné predpoklady:**

1. Splnenie kvalifikačných predpokladov, bezúhonnosti, zdravotnej spôsobilosti a ovládania štátneho jazyka v zmysle zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov a vyhlášky Ministerstva školstva, vedy, výskumu a športu SR č. 1/2020 Z. z. o kvalifikačných predpokladoch pedagogických zamestnancov a odborných zamestnancov;
2. Znalosť anglického jazyka min. na úrovni B2.

**Zoznam požadovaných dokladov:**

* žiadosť,
* štruktúrovaný profesijný životopis,
* doklady o nadobudnutom vzdelaní,
* motivačný list,
* súhlas so spracovaním osobných údajov podľa zákona 18/2018 Z. z. o ochrane osobných údajov.

**Od úspešného uchádzača sa pred uzavretím pracovného vzťahu bude vyžadovať:**

* potvrdenie o zdravotnej spôsobilosti pre výkon činnosti učiteľa nie staršie ako 3 mesiace (§ 9 a § 16 ods. (1) a (2) zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov),
* čestné vyhlásenie o bezúhonnosti a potvrdenie, že uchádzať požiadal žiadosť o odpis z registra trestov § 9 ods. (1) a § 15 zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov) nie staršie ako 3 mesiace.

**Platové podmienky:**

* podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov Výška platu závisí od stupňa najvyššieho dosiahnutého vzdelania a od dĺžky pedagogickej praxe.

**Doplňujúce informácie:**

* pracovný pomer na dobu určitú do 31. 08. 2025 s predpokladaným nástupom do zamestnania 01. 09. 2024,
* o termíne uskutočnenia osobného pohovoru bude uchádzač informovaný,
* životopis, motivačný list a súhlas so spracovaním osobných údajov zaslať na e-mail:**jana.hodorovska@zskroke.sk** **do 24. mája 2024.**

Košice 14. 05. 2024

Ing. Danka Daneshjoová
riaditeľka školy